**DĖL ROKIŠKIO RAJONO SAVIVALDYBĖS TARYBOS 2021 M. GEGUŽĖS 28 D. SPRENDIMO NR. TS-119 „DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ DALINIO PAKEITIMO**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Nacionalinės švietimo agentūros 2021 m. rugpjūčio 12 d. raštą Nr. SD-2579(1.6 E) „Dėl kompiuterių, įsigytų ES paramos projekto „Mokyklų aprūpinimas gamtos ir technologinių mokslų priemonėmis“ (Nr. 09.1.3-CPVA-V-704-02-0001) lėšomis, perdavimo dokumentų“ Rokiškio rajono savivaldybės taryba nusprendžia:

 Iš dalies pakeisti Rokiškio rajono savivaldybės tarybos 2021 m. gegužės 28 d. sprendimo Nr. TS-119 „Dėl kompiuterinės įrangos perėmimo savivaldybės nuosavybėn ir jo perdavimo valdyti, naudoti ir disponuoti patikėjimo teise“:

1. 1 punktą ir išdėstyti jį taip:

„1. Sutikti perimti Rokiškio rajono savivaldybės nuosavybėn savarankiškosioms funkcijoms

įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą (priedas), skirtą bendrojo ugdymo įstaigų tinklo veiklos efektyvumui didinti, mokymo(si) aplinkai modernizuoti (t. y. turtas skirtas naudoti mokinių nuotoliniam mokymui(si) ir skaitmeniniam ugdymo turiniui plėtoti)“;

1. Priedą ir išdėstyti jį nauja redakcija (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Violeta Bieliūnaitė-Vanagienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. GEGUŽĖS 28 D. SPRENDIMO NR. TS-119 „DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Iš dalies pakeisti Rokiškio rajono savivaldybės tarybos (toliau – Taryba) 2021 m. gegužės 28 d. sprendimą Nr. TS-119 Dėl kompiuterinės įrangos perėmimo savivaldybės nuosavybėn ir jo perdavimo valdyti, naudoti ir disponuoti patikėjimo teise“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė.**

Nacionalinės švietimo agentūra 2021 m. rugpjūčio 12 d. raštu Nr. SD-2579(1.6 E) „Dėl kompiuterių, įsigytų ES paramos projekto „Mokyklų aprūpinimas gamtos ir technologinių mokslų priemonėmis“ (Nr. 09.1.3-CPVA-V-704-02-0001) lėšomis, perdavimo dokumentų“ kreipėsi į savivaldybę, informuodama, kad dėl pasaulinės pandemijos užsitęsus kompiuterių pristatymui, pakito kompiuterių modelis (senieji – nebegaminami), todėl savivaldybėms pristatyta dalis naujo modelio „HP ProBook 450 G8“ kompiuterių. 2021 m. spalio–lapkričio mėn. savivaldybės gaus likusius kompiuterius, kurie taip pat bus naujo modelio.

Dėl šios priežasties inicijuojamas savivaldybės tarybos sprendimas:

1. sprendimo priede nurodant naują kompiuterio modelį „HP ProBook 450 G8“ (kompiuterių kiekiai ir paskirstymas nesikeičia);
2. sprendimo 1 punktas papildomas, nurodant, kokiu tikslu bus naudojamas perduodamas turtas. Šiuo atveju kompiuteriai yra skirti bendrojo ugdymo įstaigų tinklo veiklos efektyvumui didinti, mokymo(si) aplinkai modernizuoti (t. y. turtas skirtas naudoti mokinių nuotoliniam mokymui(si) ir skaitmeniniam ugdymo turiniui plėtoti).

**Laukiami rezultatai.** Teisės akto pakeitimai įgalins perimti savivaldybei reikalingą turtą.

**Finansavimo šaltiniai ir lėšų poreikis**. Sprendimo įgyvendinimui lėšos nenumatomos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėja | Violeta Bieliūnaitė-Vanagienė |